நீதிமன்றத் தீர்வை மக்கள் நாடிச் செல்லும்போது தீர்வைச் சொல்லாமல் சட்டமியற்றும் அவைக்கு அதைத் திருப்பி அனுப்புவது சரியான நடவடிக்கையாக அமையாது. உச்ச நீதிமன்றத்தின் முன்னால் பல்வேறு சமூகப் பிரச்னைகள் தொடர்பான வழக்குகள் வரும்போது உச்ச நீதிமன்றம் பல நேரங்களில் அப்பிரச்னையில் தொடர்புடையவர்கள் எப்படி நடக்க வேண்டும் என்பது குறித்து வழிகாட்டும் நெறிமுறைகளை வகுத்துள்ளது. எடுத்துக்காட்டாகப் பணியிடங்களில் பெண்களுக்கு ஏற்படும் தொல்லைகளைத் தடுக்க 1997-ல் விசாகா வழக்கில் உச்ச நீதிமன்ற வழிகாட்டுதல்களை வெளியிட்டது.